
„Konkursi “Narva Ettevõtja”  läbiviimise korra kinnitamine 
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
1. Üldsätted

1.1. Konkursi „Narva Ettevõtja” läbiviimise kord (edaspidi vastavalt Konkurss ja Kord) sätestab Konkursi korraldamise põhimõtted ja läbiviimise korda. Konkurss korraldatakse vastavalt Narva linna Arengukavale 2008 – 2015. Konkursi kuulutab välja Narva Linnavalitsus ning korraldab Narva Linna Arenduse ja Ökonoomika Amet (edaspidi Amet). 

1.2. Konkursi eesmärgid on toetada ettevõtluse aktiivsust Narva linnas, tõsta linlaste huvi ettevõtluse vastu, kujundada positiivset ühiskondlikku suhtumist ettevõtlusesse ja selle väärtustamist ning tunnistada Narva kohaliku omavalitsuse poolt Narva edukamaid ettevõtjaid.
2. Konkursil osalejad

2.1. Konkursil võivad osaleda ettevõtjad, kes on tegutsenud Narva linnas,  kellel ei ole võlgnevusi maksude või trahvide osas ning kes ei ole ümberkorraldatavad, likvideeritavad ettevõtted ning kelle suhtes ei ole algatatud pankrotimenetlust.

2.2. Pärast konkursi väljakulutamist Amet esitab Konkursikomisjonile võimalike Konkursil osalejate (edaspidi Kandidaadid) loetelu. Kandidaatide loetelu koostatakse avalikult avaldatud andmete järgi. 
2.3. Konkursikomisjon vaatab esitatud Kandidaatide loetelu läbi. Konkursikomisjon võib kõrvaldada esitatud loetelust kandidaadi või täiendada loetelu uuega kandidaadiga oma äranägemisel vastavalt punktile 4.3. ja 4.4.
2.4.  Konkursikomisjon kinnitab lõpliku kandidaatide loetelu oma otsusega. 
2.5. Amet teeb Konkursikomisjoni poolt kinnitatud loetelus määratud kandidaatidele ettepaneku osaleda konkursil. 

2.6. Juhul, kui kandidaat kinnitab oma osalemist konkursil ja esitab Ametile konkursi ankeet kehtestatud tähtajaks, loetakse kandidaat konkursil osalejaks (edaspidi Osaleja). Esitatud andmete õigsuse eest vastutab Osaleja.   
3. Konkursi korraldamine 

3.1. Konkurss korraldatakse üks kord aastas.

3.2. Konkursi kategooriad, ankeedi vorm, Konkursi teostamise tähtajad, hindamiskriteeriumid, hindamise tulemused ja muud Konkursi korraldamiseks vajalikud andmed määrab Konkursikomisjon.

3.3. Osalejad esitavad Ametile nõuetekohaselt täidetud konkursi ankeedid vastavalt käesoleva Konkursi läbiviimise korra punktile 2.6.
3.4. Konkursi ankeetide esitamine Ametile toimub Konkursikomisjoni määratud  ajavahemikul aadressil Peetri plats 3-5, 20308 Narva, 3. korrus, faksile 35 99042 või digitaalallkirjastatult e-mailile areng@narva.ee . Vajadusel võidakse Konkursi ankeetide tähtaega pikendada Konkursikomisjoni otsusel.

3.5. Amet registreerib Konkursi ankeedid ning korraldab nende vormistamise õigsuse kontrolli. 

3.6. Amet annab osalejate esitatud konkursi ankeedid Konkursikomisjonile 

3.7. Teade Konkursi korraldamise kohta ja konkursi tulemused avaldatakse Narva linna veebilehel: www.narva.ee.
3.8. Igas kategoorias konkursi ankeetide puudumise või esitatud  taotluste madala taseme  korral on Konkursikomisjonil õigus loobuda kategooriate võitjate kindlakstegemisest ning samuti tunnistada konkurss kehtetuks.

3.9. Konkursi tulemuste ja võitjate kindlakstegemine toimub Konkursikomisjoni poolt määratud tähtajal.

4. Osalejate hindamine  

4.1. Osalejate hindamine teostab Narva Linnavalitsuse poolt moodustatud Konkursikomisjon. Konkursikomisjoni esimees korraldab Konkursikomisjoni tegevust ja töökorda. Konkursikomisjoni koosseisu peavad kuuluma Linnavalitsuse, Linnavolikogu, äriühingute ja mittetulundusühenduste, ettevõtlust toetavate organisatsioonide esindajad.
4.2. Osalejate hindamiseks vajalikud näitajad määrab kindlaks Konkursikomisjon.

4.3. Osalejate põhihindamise kriteeriumiks on osaleja panus Narva linna ettevõtluse arendamisesse,  maksude laekumine Narva linna eelarvesse ja tööhõive suurendamisesse viimase 2 aasta jooksul.  

4.4. Osalejate hindamisel arvestatakse järgmisi kriteeriume: 

· ettevõtjate majandustegevuse näitajad – tegevuse stabiilsus, tootmise (tööde, teenuste) kasv, käive, kasum jms;

· uute töökohtade loomine;

· ekspordi maht, võivad müüa oma tooteid välisturgudel;

· investeeringute maht;

· koostöö ja aktiivne kaasabi linnaelule, vahendite investeerimine tehnoloogiasse ja kohalikku infrastruktuuri;

· muud kriteeriumid vastavalt Konkursikomisjoni otsusele. 
4.5. Vajadusel on Konkursikomisjonil õigus nõuda osalejalt täiendavaid dokumente   kontrollimaks esitatud dokumentide õigsust.
4.6. Osalejate hindamiseks Amet analüüsib ettevõtjate majandustegevuse andmeid ja edastab need Konkursikomisjonile.
5. Konkursi võitjate kindlakstegemine

5.1. Konkursi võitjate kindlakstegemise otsuse teeb Konkursikomisjon avaliku hääletamise teel komisjoni istungil osalenud komisjoniliikmete häälteenamusega ning vormistatakse komisjoni esimehe ja liikmete poolt allkirjastatud protokolliga. Hääletamisel on igal komisjoniliikmel üks hääl; poolt- ja vastuhäälte võrdsuse korral on otsustavaks komisjoni esimehe hääl. Konkursikomisjoni esimehe puudumise korral täidab tema kohustusi Konkursikomisjoni esimehe asetäitja.

5.2. Konkursi komisjoni istungi protokolli kantakse:

(  Konkursil osalejate nimed;

(  Konkursil osalejate majandustegevuse andmete läbivaatamise tulemused;

(  Konkursi võitjate nimed.

5.3. Konkursikomisjonil on õigus loobuda kategooriate võitjate kindlakstegemisest ning samuti tunnistada konkurss kehtetuks. 

5.4. Konkursi tulemused kinnitatakse Narva Linnavalitsuse istungil.
6. Konkursi võitjate autasustamine

6.1. Konkursi tulemuste kohta kehtestatakse kategooriad vastavalt Konkursikomisjoni otsusele.

6.2. Konkursi võitjad saavad auhindu ja tänukirju ning õiguse kasutada oma dokumentides ja reklaamimaterjalides Konkursil saadud tiitlit.

6.3. Mistahes organisatsioonidel, asutustel ja ettevõtjatel ning eraisikutel on õigus asutada Konkursi osalejatele omanimelised auhinnad ja rahalised preemiad.

6.4. Konkursi võitjate autasustamine toimub Konkursikomisjoni poolt määratud kuupäeval.
7. Tunnistada kehtetuks Narva Linnavalitsuse 11.10.2005.a. määrus nr 1015 ” Konkursi “Narva ettevõtja”  põhimääruse kinnitamine”.
8. Määrus jõustub seadusega ettenähtud korras.

